
KONFÊRANS 



27.05.2018: Tevgerên Islamî li Beljîka 
Hoşeng Osê, nivîskar, konfêransek li ser 
tevgerên islamî li Beljîka kir. Wî bal kişand 
girîngiya vê babetê li Beljîka, piştî êrîşên 
têrroîrst li Bruksêl, Parîs, London ... 

Osê anî bîran ku hîn di 08 îlon 2001 de, du kesên 
ku netewahiya beljîkî stendi bû serokê afxanî, 
Ehmed Şah Mesûd, kuşti bû. Ango, hîn berê 
êrîşên têrrorîst ên 11 îlon 2001 li Amerîka, navê 
Beljîka li nav lîsta servîsên dizzî ku li ser koma 
El-Qaida û tevgerên din ên islamî bûn. Û ev tê 
wateya (ma'na) ku ji dema êrîşên Medrîdê di 
2004 de heta yên Parîs û Bruksêlê di 2015-2016 
de, Beljîka hergav weka ciyekî penabûna 
islamiyên radîkal hatiye nîşan dan. 


Ne bitenê li Beljîka, lê li tevayiya welatên 
ewropî, islam û belavûna misilmanan li welatên 
ewropî bûye babeteke (mewzû') giftûgoyên 
mezzin û nelihevkirinên di navbera partiyên 
ramyariyî (siyasî) de, nemaze ji dema hatina 
girseyî (kitleyî) ya penaberên welatên erebî û 
Rojhilata Navîn piştî 2011. Partiyên rast, 
neteweperest û rasîst vê babetê weka mertalekê, 
nemaze di dema hilbijartinan de, bi kar tînin. 

Li gora Hoşeng, ev partî vê babetê zêde mezzin 
bikin û hestên nijadparêz li dijî penaber û 
biyaniyan gurr bikin jî, hinek rastî di van tirsan 
de heye. 

Di destpêkê de, di salên 1920 de, misilman bi 
awayekî ne fermî (ne resmî) gihajtin Beljîka. Lê 
mayîna wan di 1964 de, dema ku Beljîka bi 
Tirkiye û Marok re lihevkirinek li ser mayîneke 
demkurt ji bo karkerên biyanî wajo (imza) kir, 
bû fermî- 

Li gora lêkolîneke sosyolog û antropologekî 
beljîkî, Jan Hertogen, di 2015 de, jimara 
Marokiyan li Beljîka ji 468.000 bêtir e, û ya 
Tirkan 250.000-3.000 e. Lê, li gora balyozê 
(sefîr) berê yê marokî li Bruksêlê, Semîr El- 
Dahir, jimara Marokiyan digihêje 600.000. 

Li gora Osê, eger meriv jimara misilmanên ereb 
û ne ereb, ku li Beljîka dijîn, bigihîne hevdu, ewê 
hilkişe ji milyon kesan bêtir, ango 9.5% ji xelkê 
Beljîka! 


Di 2010 de, kongreyek li ser Islam û misilmanên 
ku li Beljîka dijîn bû û rapporek li ser vê babetê 
hat nivîsîn. Tê de hat gotin ku "di 2030 de, ewê 
piraniya rûniştevanên Bruksêlê bibin misilman". 
Ango, ewê paytexta Ewropa û navenda NATO 
bibe misilman! 


NÛÇE JI KURDISTANÊ 


KURDISTANA TIRKIYÊ 


DÛMAHÎKA ŞERRÊ LEŞKERÊ TIRKÎ Û 
PKKÊ 

Riha (Urfa) 

Di 15 Gulan 2018 de, bi şev, şervanên PKKê bi 
rokêtan êrîşî jandarmeya tirkî ya bajarokê Xelfetî 
kir. 2 serbaz (esker) birîndar bûn. 

(rudawmet, 16.05.2018) 

Dersîm (Tunceli) 

Di 28 Gulan de, li navenda bajêr, tankek agir 
berda zilamekî 60 salî, Hasan Huseyn Çimen. 
Ew bi giranî birîndar bû û li nexweşxaneyê mir. 

Ji berê jî, di 06 îlon 2016 de, heman tişt ji jineke 
71 salî, Naciye Özdemir, re bû û ew li 
nexweşxaneyê miri bû. 

(rudawmet, 29.05.2018) 

Colemêrş (Hakkari) 

Navenda agagdarî û çapemeniyê ya Hêzên 
Parastina Gel (HPG), baskê leşkerî yê partiya 
PKKê, daxuyand ku piştî êrîşên cihê, 11 
serbazên (esker) tirk û 2 şervanên kurd hatin 
kuştin. 

Vê navendê got jî ku piştî êrîşên PKKê li dijî 
leşkerê tirkî li çiyayê Bêzelê, li nêzîkî 
Şemdînanê, firoke û hêlîkoptêrên tirkî navçe bi 
tundî bombe kir. Leşkerê tirkî tu agahdarî li ser 
vê babetê (mewzû') ne da. 

(rudawMet, 29.05.2018) 


Amed (Diyarbekir) 

Li bajarokê Hênê, pevçûn di navbera leşkerê tirkî 
û PKKê de derketin. Parêzvanekî gund (kurdê ku 
bi leşkerê tirkî re kar dike) hat kuştin. 

(rudawjiet, 31^05^2018} 

Kurdistana Iragê 

Di 31 Gulan 2018 de, leşkerê tirkî ket nav gundê 
Bermîzê, li navçeya sînorî ya Soranê, li 
Kurdistana Iraqê. 

(rudayynet, 3L05^2018} 

Daxuyaniya parlementerekî kurd 
Altan Tan, parlementerekî kurd li parlementa 
tirkî, got ku divê ku PKK çekkan deyne. Li ser 
rewşa beşên cihê yên Kurdistanê, wî got ku divê 
ku Kurdistana Iraqê bibe dewleteke serbixwe, 
Kurdên Sûriyê statuyeke wan hebe û ku 
pêwîstiya Kurdên Tirkiyê bi dêmokrasiyê heye. 
(ayestakurdjiet, 29.05.2018) 

MAMOSTEYEKE JIN TÊN AZAD KIRIN 
Di 04 Gulan 2018 de, Ayşe Çelik hat azad kirin. 
Di 2017 de, ew hati bû zîndan kirin, ji bo ku wê 
ji têlêvîzyona tirkî re goti bû: "Ez ji bajarê 
Amedê (Diyarbekir)me û tê de şerrek heye. Ez 
dixwazim ku şerr raweste û ku zarok nemirin ". 

Di 02 Cotmeh 2017 de, vekolînek li dijî Çelik 
hati bû vekirin û bi tawana "propaganda 
têrorrîsmê" wê cezayê 3 meh zîndan stendi bû. 
Lê, ji bo ku zarokê wê nuh bû bû, dadgehê 
cezayê wê 6 mehan dereng xist. 

Di 20 Nîsan 2018 de, ew hat bin çav kirin û 
cezayê 6 meh zîndan, tevî zarokê xwe, stend. 
Piştî navberketina parêzerê (avukat) wê, 
Mahsuni Karaman, dadgeha bilind biryar stend 
ku cezayê wê hilawestîne (daleqîne). 

('rudawMej, 04.05.2018) 

9 PIRTÛK TÊN QEDEXE KIRIN 

Di çarçeveya Qanûna Li Dijî Têrrorîsmê, 
dadgeha cezayî ya Şimexê, li Kurdistana Tirkiyê, 
9 pirtûkên ku ji aliyê weşanxaneya Avesta hatine 
weşandin qedexe kirin û ew li bajarên cihê yên 
Kurdistana Tirkiyê û Tirkiyê berhev kirin. 

Hemî ev pirtûk bi zimanê tirkî hatine nivîsîn û 
berê çend salan hati bûn weşandin. Babetên 
(mewzû') wan li ser Kurdên êzdî, jiyana Mustafa 
Berzanî (bavê serokê nuha yê Kurdistana Iraqê), 
Enfal (nijadkujiya Kurdên Iraqê ji aliyê Saddam 
Huseyn di 1988 de), belgeyên fermî yên dîrokî û 
lêkolînan in. 

Hin ji van pirtûkan têzên doktora ne. Li gora 
zagonê (qanûn), dadgehên herêmî nikarin 
biryarên weha bistînin. Piştî daxuyandina rewşa 


awarte, 30 weşanxane hatin girtin û gelek pirtûk 
hatin qedexe kirin. 

(rudawMet, 27.05.2018) 


PÊTROL LI DU CIYAN 



Di destpêka Gulan 2018 de, pêtroleke bi kalîteya 
baş li bajarokê Sasonê, yê girêdayî Êlihê, li 
navçeya Riha (Urafa), hat dîtin. Piştre, bîreke din 
jî li Mêrdîn û Şirnexê hat dîtin. 

(rudawMet, 16.05.2018) 


KURDISTANA IRAQÊ 


DÛMAHÎKA ŞERRÊ LI DIJÎ DEWLETA 
ISLAMÎ 

Kerkûk 

Ji berê, Pêşmergeyan Rojava û Başûrê navçeya 
Kerkûkê diparast. Piştre, leşkerê iraqî ciyê wan 
stend. Lê, dema ku wî xwe jê kişand, şervanên 
Dewleta Islamî ji Meryem Begê heta Xurmatû 
belav bûn. 

Di 6 mehên dawîn de, Dewleta Islamî 11 tevger 
li sînorê Kerkûkê pêk anîn. 

('rudawMet , 04.05.2018) 

Riya Qeretepê 

Şervanên Dewleta Islamî du kes ragirtin. Yek ji 
wan ji malbata servîsên ewlehiyê yên kurdî 
"Asayiş" e û ew bi serjêkirinê tê tehdîd kirin. Ji 
bo azadkirina kesê 2mîn, Dewleta Islamî jê 
dayîna 70.000 dolaran dixwaze. 

(rudawMet, 31.05.2018) 


Gulale 

Di 23 Gulan 2018 de, demjimêr 22, şervanên 
Dewleta Islamî êrîşî gundê Silêman Wehab, ê 
girêdayî bajarokê Şêx Baba, li navçeya Gulalê, 
kir. 

Birêvebirê ewlehiya Kokîsê, Sîmko Elî, ji ajansa 
Rûdawê re daxuyand ku rûniştevanên vî gundî 
Ereb in, ku şerr tê de dajo (dewam dike) û ku 
kuştî û birîndar hene. 

(rudawMet, 243)5^2018} 

Germiyan 

Berpirsiyarê ewlehiya Kokizê, yê girêdayî 
bajarokê Kifrî, daxuyand ku nêzîkî 20 şervanên 
DAIŞê (Dewleta Islamî) li vê navçeyê hene û ku 
ji dema êrîşa 16. 10. 2017 de, jimara wan bilind 
bûye. Di wê mêjuyê (tarîx) de, 6 kes hati bûn 
kuştin û 6 jî birîndar kirin. 

Kokiz li sînorê Kurdistanê û ciyên din ên Iraqê 
ye. 

(rudawjiet, 26.05.2018) 

Kifri 

Rûniştevanên gundê Gelabatê, yê girêdayî 
bajarokê Kifrî, 3 şervanên DAIŞê ragirtin û ew 
radestî hêzên ewlehiyê kirin. 

(rudawMet, 3^05^2018} 

KONFÊRANS Û LIHEVKIRINEKE 
BAZARGANIYÎ BI ÎRANÊ RE 
Di 02 Gulan 2018 de, li Hewlêrê Konfêranseke 
Aborî li ser pêşdeçûnên pêwendiyên bazarganiyî 
yên Kurdistanê bi îranê re bû. Ew ji aliyê 
Yekîtiya Odeyên Bazarganiyê yên Herêma 
Kurdistanê hat pêk anîn. Ev yek, bi amadebûna 
serokwezîrê Kurdistanê, Nêçîrvan Berzanî, 
wezîrên bazarganî û pîşesaziyê (sinaet) yên îran, 
Iraq û Kurdistanê, û berpirsiyarên din ên 
Kurdistana îran û Iraqê. Ewê konfêrans du rojan 
bajo (dewam bike). 

Di roja pêşîn a vê konfêransê de, lihevkirinek di 
navbera Kurdistana Iraqê û îranê de hat wajo 
(imza) kirin. 

(rudawnet, 02 û 03.05.2018) 

GIRÊBESTEKE PÊTROL Û GAZÊ BI 
RÛSYA RE 

Di 25 Gulan de, wezîrê çavkaniyên sirûştî (tebîî) 
yên Kurdistanê, Aştî Hewramî, beşdar bû 
Kongreya Aborî ya Saint-Petersburgê, li Rûsya. 
Wî tê de du lihevkirinên bazarganiyî bi şirketa 
rûsî Rosneftê re, li ser bicîkirina du boriyên 
pêtrol û gazê li Kurdistanê, wajo (imza) kirin. 

('rudawnet , 253)5^2018} 

PEVÇÛN DI NAVBERA EREB Û KURDAN 
DELIKERKÛKÊ 

Mala Kurdekî gundê Pelkanê, yê bajarokê 
Sergeranê, yê girêdayî Dûbizê, ji aliyê Erebên ku 
li derdorê dijîn hat êrîş kirin. Pevçûn derketin, lê 
kuştî ne bûn. 

('rudawnet , 28.05.2018) 

Piştî erebkirina Kerkûkê, şerr di navbera Kurd û 
Ereban de li gundê Pelkanê derket. Piraniya 
Ereban çekdar in û wan dest danî ser erdên 
Kurdan, ji bo ku wan neçar (mecbûr) bikin ku ji 


gundên xwe derkevin. Heta nuha, wan dest danî 
ser 6 malan û bi dezah hêktarên erd ên Kurdan. 
Ew ji aliyê leşkerê iraqî tên piştgirî kirin. 
(rudaw.net, 30.05.2018) 

ÎRAN VIZAYAN DIDE 

Konsulê îranî li Hewlêrê, Murteza Îbadî, 
daxuyand ku ew bi riya êlêktronîk vîzayan dide 
rûniştevanên Kurdistana Iraqê, ji bo hêsankirina 
karên wan. 

(rudawnet, 3L032018} 

SEREDANÊN DERVE 


Rûsya 



Di 09 Gulan 2018 de, serokwezîrê Kurdistanê, 
Nêçîrvan Berzanî, li Mosko beşdarî merasîma 
73mîn sersaliya biserketina Rûsya li ser 
Almanya nazî, di dema şerrê cihanî yê 2mîn de. 
Merasîm li Meydana Sor bû. 

Piştî merasîmê, Berzanî rastî serokê rûs, 
Vladimir Putin, li Saraya Krêmlinê, hat. Wan 
pêwendiyên di navbera her du aliyan de, ji dema 
Yekîtiya Sovyêtî heta nuha, giftûgo kirin. Piştre, 
Berzanî pirtûkek, bi rûsî, li ser çalakiyên Kurdên 
Yekîtiya Sovyêtî ya Berê di dema şerrê cihanê yê 
2mîn de, di navbera 1941 û 1945 de, pêşkêşî 
Putin kir. 

('rudawnet , 09.05.2018) 

SEREDANÊN KURDISTANÊ 
Britanya Mezzin 

Di 30 Gulan 2018 de, serokwezîrê kurd, 
Nêçîrvan Berzanî, pêşwaziya balyozê (sefîr) 
Brîtanya Mezzin li Iraqê, John Wilkes, û şanda 
wî kir, ji bo giftûgokirina hilbijartinên 
parlementerî li Iraqê. 

(rudawnet, 3L0L2018} 

Kurdistana Tirkiyê 

Serokê Kurdistanê, Mesûd Berzanî, pêşwaziya 
sekreterê giştî yê partiya kurdî li Tirkiyê, PAK 
(Partiya Azadiya Kurdistan), Mustafa Özçelik, û 
şanda wî kir. 


Ozçelik agahdarî li ser partiya xwe û 
hilbijartinên parlementerî li Tirkiyê dan. Berzanî 
li ser rewşa Kurdistana Iraqê û Iraqê piştî 
hilbijartinên 12 Gulan 2018 peyivî. 

(^ayestakunlmt , 30.05.2018) 


KURDISTANA ÎRANÊ 


PIŞTGIRIYA KOLBERAN 

Mangirtin û xwepêşandanên bazarganan 
Piştî 26 roj mangirtin (grêv), ji bo piştgiriya 
kolberan (barhilgir) (li bultenên me yên berê 
binêre), bazarganên bajarê Banê dest bi karê xwe 
kir. Di 01 Gulan de, wan li hemberî avahiya 
şaredariyê xwe pêşan da bû (meşiya bûn). 
Hukûmeta îranî soz da wan ku bersîv bide 
daxwaziyên wan. 

Parlementerê kurd ê Mahabadê li parlementa 
îranî, Mahmûd Salihî, daxuyand ku ji sedema 
girtina sînoran li ber kolberan, 7 milyon 
rûniştevanên van navçeyên sînorî pirsên 
(problêm) wan en jiyanê hene. 

Ji 15 parlementerên bajarên sînorî yên 
Kurdistana îranê bêtir biryar stend ku eger ev 
rewş weha bajo (dewam bike), ewê xwe ji 
parlementê bikişînin. 

(rudawMet, 06, 1^0520131 

Hisyarîdayîna 27_parlementerên kurd û belûç 

Di 20 Gulan 2018 de, 27 parlementerên herêmên 
Kurdistan, Sîstan û Belûçistanê, nameyeke 
hişdariyê (tenbîh), li ser vê babetê, ji serokê 
îranî, Hasan Rûhanî, û wezîrê hundir, Abdul- 
Riza Rahmanî Fazlî, re şand. 

(rudawjiet, 20.05.2018) 

Li Kurdistana Iraqê, Kolberek tê kuştin û yek 

birîndar kirin 

Servîsên ewlehiyê yên îranî, "Pasdar", agir berda 
kolberên kurd, li 5 km li hundirê Kurdistana 
Iraqê. Yek ji wan, Mêysem Kerîmî, ji bajarê 
Urmiyê, hat kuştin. 


Bi ser de jî, li 3 km li hundirê Kurdistana Iraqê, 
van heman servîsan agir berda. Kolberekî din, 
Alî Hasan Zade, birîndar bû. 

('rudawjiet , 20.05.2018) 

QEDEXEKIRINA lê GULANÊ 

Hukûmeta îranî xwepêşandanên (meşîn) lê 
Gulanê qedexe kirin. Li gel vê yekê, ew li 
Tehran, Seqîz (li Kurdistanê), û li bajarên din 
bûn. Polîs jimarek ji Îranî û Kurdan ragirt. 
(rudawMet, 0L032013} 

QURBANÊN ERDHEJÊ TÊN QEREBÛ 
KIRIN 

Parlementerê kurd ê Kirmanşanê li parlementa 
îranî, Abdul-Riza Misrî, got ku hukûmeta îranî 
pere ji buceya pêşdebirina neteweyî stend, ji bo 
qerebûkirina (ta'wîz) qurbanên erdheja 01 Nîsan 
2018, lê ku wê ew ne da wan. 

('rudawMet , 04.05.2018) 

KARKERÊN AFXANÎ Û ÎRANÎ 
Ji bo ji nuh de avakirin û durustkirina avahiyan li 
parêzgeha kurdî ya Kirmanşanê, ku ji sedema 
erdheja payîza 2017 têk çû bûn (xerab bû bûn), 
şirket karkerên afxanî û îranî tînin, dêlva ku kar 
bidin rûniştevanên wan ciyan. 

Parêzgarê (walî) Kirmanşanê got ku ji 11.000 
karkeran bêtir li vê navçeya erdhejê kar dikin û 
ku nîvê wan ji xelkê wê ne. 

(rudawMet, 1L032018} 

EWÊ 8 ÇEKDARÊN DAIŞÊ WERIN BI 
DAR VE KIRIN 

Serokê dadgehên şoreşgerî yên Tehranê, 
Gazanfer Ebadî, ji têlêvîzyona fermî re daxuyand 
ku, par, 8 şervanên Dewleta Islamî êrîş kiri bûn û 

ku ewê bên bi dar ve kirin (daleqandin). Û wî got 
jî ku mafê van kesan heye ku ku biçin dadgeha 
bilind û ku 18 gûmanbarên din tên dadgeh kirin. 

Di 07 Hezîran 2017 de, çekdar keti bûn nav 
parlementa îranî û pevçûn bi dergevanan re bû 
bûn. Bi ser de jî, êrîşek bi bombe li nêzîkî gora 
Ayatollah Xomeynî bû bû û 17 kes hati bûn 
kuştin. 

(rudawMet, 13J)Ş2018} 

XWEPÊŞANDANEK TÊ PELIXANDIN 
Di 16 Gulan 2018 de, êvarê, xwepêşandanek li 
bajarê Kazrûnê, li parêzgeha farisî ya Şîrazê, bû, 
ji bo riswakirina (protêsto) rewşa aborî ya xerab 
li welat û siyaseta xerab a hukûmetê li hemberî 
welatvanan. Polîs agir berda xwepêşanderan. 3 
kes hatin kuştin û kesên din jî hatin ragirtin. 

Xwepêşandan li vî bajarî ji Nîsan 2018 de dajon 
(dewam dikin). 

(rudawMet, 17.05.2018) 


PÊŞMERGEYEKÎ 1946 WEFAT KIR 



Di 20 Gulan 2018 de, Zirar Silêman Begê 
Dergeleyî, Pêşmergeyekî Komara Kurdî ya 
Mahabadê ya 1946, di 91 saliya xwe de wefat 
kir. 

Piştî beşdarbûna Komara Mahabadê, wî hogiriya 
Mustafa Berzanî (bavê Mesûd Berzanî), di 
têkoşîna wî li Kurdistana Iraqê de, kiri bû û pê re 
çû bû Yekîtiya Sovyêtî. Wî wêje (edebiyat) li 
zanîngeha Teşqendê, li Uzbêkistanê, xwendi bû. 

('rudawnet , 20.05.2018) 


KURDISTANA SÛRIYÊ 


DÛMAHÎKA ŞERRÊ LI DIJÎ DEWLETA 
ISLAMÎ 

TEVGER LISÎNORÊ SÛRÎ-IRAQÎ 

Berdevkê Hêzên Sûriya Dêmokratîk "HSD", Kino 
Gabriel, daxuyand ku şerrê van hêzan li dijî 
Dewleta Islamî li navçeyên sînorî yên Sûriye û 
îranê dajo (dewam dike). Û wî got jî ku tevgerên 
wan bi hemahengiya (koordinasyon) Hevbendiya 
Navneteweyî ya Têkoşîna li dijî Dewleta Islamî 
dibin. 

Gabriel got jî ku êrîşên leşkerên tirkî û sûrî li dijî 
van hêzan nîşan didin ku ev hukûmet naxwazin ku 
têrror li vê navçeyê kutah bibe (biqede). 

('rudawnet , 07.05.2018) 


DUMAHÎKA REWŞA EFRÎNÊ 

ENKŞ vekişandina leşkerê tirkî dixwaze 
Encumena Neteweyî ya Kurdî li Sûriyê (ENKS), 
ku ne girêdayî şervanên "YPG", yên partiya kurdî 
"PYD", ya nêzîkî PKKê, ye, bangî leşkerê tirkî û 
komên çekdar ên sûrî ku girêdayî wî ne kir ku ji 
Efrînê derkevin. Û wê got jî ku divê ku destûr were 
dayîn xelkê Efrînê ku vegere. Û wê parastineke 
navneteweyî li dijî guherandina dêmografîk xwest 
(Ereb, Tirkmen û wekî din dikevin nav malên 
Kurdan. Li bultena me ya buhurî binêre). 

ENKSê ragirtina endamên xwe ji aliyê PYD jî 
riswa (mehkûm) kir. 

('rudawnet , 30.04.2018) 

Imîn xwepêşandan li Efrînê 
Di 30 Nîsan 2018 de, nêzîkî demjimêr 20, 
rûniştevanên taxa Mehmûdiyyê li dijî komên 
çekdar ên nêzîkî Tirkiyê xwe pêşan da (meşiyan). 
Ev yek, piştî tecrubeya komên islamî ku deriyê 
malekê bişikînin û malbateke berbajarê Şamê 
"Xûta" tê de bi cî bikin. 

Piştî vê yekê, leşkerê tirkî hatûçûnê li bajarê Efrînê 
qedexe kir. 

I'rudawjiet , 0L052QI8} 

Berpirsiyarekî partiya "PYD " tê kuştin 
Endamekî Encumena Giştî ya partiya kurdî PYD, 
Xalid Kûtê, bi mînekê hat kuştin, dema ku ew li 
nav darên erdê xwe, li bajarokê Bozanê (Eyn îsa), 
bû. 

(rudawMet, 0L052018} 

Rojnameyanek li Efrînê hunda dibe 
Ji du hefteyan de, rojnamevanê kurd Ehmed Şefîq 
Bilal hunda bûye. Li gora guwahên (şahid) cihî 
(mehellî), piştî vegirtina Efrînê ji aliyê leşkerê tirkî 
û çekdarên dijberiya sûrî, rûniştineke neçarî 
(mecbûrî) li ser wî hati bû farz kirin. 

Bilal li Efrînê, tevî çend ajansên navneteweyî yên 
nûçeyan, kar dikir. Ew ji aliyê hêzên hukûmeta sûrî 
û yên ewlehiya Rêveberiya Xweser "Asayiş" hati 
bû girtin û piştre berdan. 

(rudawjwt, 02.05.2018) 

12 gundên BUbilê tên vala kirin 

Komên çekdar ên dijberiya sûrî û leşkerê tirkî 

nahêlin ku rûniştevanên 12 gundên bajarokê Bilbilê 

vegerin malên xwe. Jimara wan digihêje 12.600 

kesan. 

Nuha ev rûniştevan li gundên din, li navenda 
Efrînê û li navçeyên Şêrawa û Şehba dimînin. 

I'rudawnet , 022)52018) 

Şerr di navbera 2 koman de 
Di 02 Gulan de, li bajarokê Cindirêsê pevçûn di 
navbera du komên çekdar, ên nêzîkî Tirkiyê, Ehrar 
El-Şerqiyya û Ehrar El-Şam, bûn. 4 kes hatin 
kuştin. Ev şerr ji sedema pevçûnên van koman li 
ser hebûnên (mulk) rûniştevanên navçeyê bûn. 
(rudayynet, 03.05.2018) 


90 malbat vegeriyan gundê Qudê 
Gundê Qudê girêdayî bajarokê Raco ye û yek ji 
mezzintirîn gundên navçeya Efrînê ye. Jimara 
rûniştevanên wî digihêje 1.794 kesan. Di 10 Sibat 
2018 de, YPG'ên kurdî tê de hêlîkoptêreke leşkerê 
tirkî daxisti bûn. 8 rojan şûn de, hêzên dijberiya 
sûrî, yên nêzîkî Tirkiyê, ketin nav wî. Heta nuha, 
nêzîkî nîvê rûniştevanên wî jê çûne. Yên ku 
vegeriyane, rastî fişarên (tezyîq) dijberiya sûrî ya 
çekdar, a nêzîkî Tirkiyê, tên. 

Heta nuha, 90 malbat vegeriyane Qudê û malbatên 
ereb tê de bi cî ne bûne. 

(rudawnet, 03.05.2018) 


Vegera nêzîkî 700 kesan 



Rûniştevanên Efrîn û gundên wê hêdî hêdî 
vedigerin malên xwe. Nêzîkî 400 kes ji Nubulê 
çûne Birc Ebdalo. Ew nêzîkî 6 demjimêran (saet) 
di rê de çûn (meşiyan). 

(rudawnet, 052)52018) 

Di 06 Gulan de, ji 300 penaberên herêma Efrînê 
bêtir ji rêbenda Kîmarê derbas bûn û vegeriyan 
malên xwe. Jineke 60 salî, ku peyatî bi malbata 
xwe re vedigeriya, ji sedema nebûna av wefat kir. 

Di 14 Gulan de, çend malbatên gundê Tirmûşa, yê 
bajarokê Şiyê, vegeriyan malên xwe. 

((udawnet , 06 û 154)52018} 

Xwepêsandan li gundekî 

Nêzîkî 100 rûniştevanên gundê Koranê li dijî 
hebûna leşkerê tirkî û dijberiya sûrî xwe pêşan da 
(meşiyan). Li gora wan, çekdarên vê dijberiyê 
dikevin nav malan, hebûnên wan didizzin û 
cuhanan êşkence dikin. 

(rudawnet, 05.05.2018) 

Hunermendek û 3 endamên malbata wî tên 

mgirtin 

Di 05 Gulan de, hundermendê kurd Aslan Can, 
jina wî û 2 endamên malbata wî, li navenda bajarê 
Efrînê, ji aliyê komên çekdar ên dijberiyê, ku 
girêdayî Tirkiyê ne, hatin ragirtin. Heta nuha, 
çarenivîsa (qeder) wan ne diyar e. Aslan 
rûniştevanekî bajarokê Şiyê, yê girêdayî Efrînê, ye. 

Ji 18 Adar 2018 de, van komên dijberiyê bi sedan 
cuhanên Efrînê, kurr û keç, bi behaneyên cihê, 
ragirtin. 

(rudawMet, 07.05.2018) 

Darmansazek tê mgirtin 

Di 16 Nîsan 2018 de, dermansazê (pharmacien, 
saydalî) kurd Reşîd Muhammed li dermanxaneya 
xwe, li bajarê Efrînê, ji aliyê zilamên çekdar hat 
ragirtin û birin ciyekî ne naskirî. 

(rudawjiet, 09.05.2018) 

5 sîvîl tên revandin 

5 sîvîl, ku ji wan zarokeke keç, li bajarê Efrînê, ji 
aliyê çekdarên dijberiya sûrî û serbazên (esker) tirk 
hatin revandin û birin ciyekî ne naskirî. 

(mdawjiet, 13J)5^2018} 

Rezzên Udankin 

Çekdarên dijberiya sûrî, yên nêzîkî Tirkiyê, bi 
dehan hêktarên rezzên (erdên çandinê) gundiyên 
bajarokê Şera talan kirin. 

(mdawMet, 18.05.2018) 

Her kesejdku vedigere divê ku 2.000 dolaran bide 

Çekdarên dijberiyê ji her kesekî ku dixwaze ku 
vegere gundê Qirmitliqê, yê bajarokê Şiyê, 2.000 
dolaran dixwaze. 

(mdawMet, 19.05.2018) 

Koçberek tê kuştin 

Di 21 Gulan de, dema ku pemaberên Efrînê 
dixwest ku ji rêbenda gundê Bênê, yê bajarokê 
Şêrawa, derbas bibin, hêzên ewlehiya sûrî û 
YPG'ên kurdî agir berda wan. Yek ji wan, 
Muhammed Welîd, bavê zarokekî, hat kuştin. 
Rûniştevanan hêrsa xwe nîşan da û êrîşên van her 
du hêzan kir. 

(mdawMet, 2L052018} 


Pêswaziya penaberên Şamê 
Hêzên Sûriya Dêmokratîk "HSD", ku YPG'ên 
kurdî bi rê ve dibin, pêşwaziya sîvîlên ku ji 
berbarjarê Şamê "Xûta" reviya bûn kir û ew li 
navçeya Efrînê bi cî kirin. 

(rudawMet, 21.05.2018) 

7 sîvîl tên mgirtin 

Di 21 Gulan de, bi şev, komeke dijberiya sûrî, 
Sultan Suleyman Şah, 6 rûniştevanên bajarokên 
Şiyê û Cindirêsê, yên girêdayî Efrînê, ragirtin. Ji 
bo azadkirina wan, wê pere xwest. Heta nuha, 
çarenivîsa wan ne diyar e. 

Bi ser de jî, ji nêzîkî deh rojan de, zarokekî 15 salî 
di nav destên komeke dijberiyê ye û çarenivîsa wî 
ne diyar e. 

(rudawMet, 22.05.2018) 

Penaber li Kurdistana Iraqê 
Bi dehan malbatên Efrînê ber bi Hewlêrê, 
Kurdistana Iraqê, reviyan. Rêxistina Xêrxwaziyê 
ya Berzanî alîkarî li ser 63 malbatan belav kir. 

('rudawMet , 23.05.2018) 

Kesên êşkencekm 

Li navenda bajarê Efrînê, 3 çekdaran 2 kes li riyeke 
taxa Mehmûdiyyê, li ber çavên herkesî, êşkence 
kirin. 

4 endamên PDK-Sê tên mgirtin 
Di 27 Gulan de, komeke Leşkerê Azad ê Sûrî û 
hêzên leşkerê tirkî gundê Maratê dorpêç kir û 4 
endamên partiya kurdî PDK-Sê ragirtin. 24 
demjimêr şûn de, ew hat azad kirin. 

('rudawMet , 28.05.2018) 

Nehiştina vegera 1.500 penaberên Efrînê 
Li rêbenda Inbkê-Cilbirê, komên çekdar ên 
dijberiya sûrî, ku girêdayî Tirkiyê ne, ne hişt ku 
1.500 rûniştevanên Efrînê vegerin. 

(rudaw.net, 30.05.2018) 

Bijîjkejd dil li Cindirêsê tê mgirtin 
Di 29 Gulan de, koma dijberiya sûrî, Ehrar El- 
Şerqiyye, bijîjkekî dil ê kurd, Lezgîn Ehmed Salih, 
li nexweşxaneya wî, li barajorkê Cindirêsê, ragirt. 
Û wê malbata wî jî, ku li jorê nexweşxaneyê dijiya, 
qewirand û hebûn û erebeya wê stendin. 

(mdawjwt , 30.05; avestakurd.net, 31.05.2018) 


Bultena agahdariyê N° 158- HEZÎRAN 2018 


8 - 15 






























EREBKIRINA EFRÎNÊ DAJO 

Hêzên dijberiya sûrî, yên girêdayî Tirkiyê, 
erebkirina navçeya Efrînê dajon (dewam dikin) (li 
bultenên me yên buhurî binêre). Nuha, li bajarê 
Efrînê, Ereb bûne 60% û li navçeya Cindirêsê bûne 
95%. 

I'rudawjiet , 75.05.207#) 

Ji sedema nerazîbûna dayimî ya rûniştevanên 
navçeya Efrînê, hêzên tirkî ne hişt ku 20 malbatên 
ereb ên berbajarê Şamê "Xuta", li gundê 
Qirmitliqê, yê girêdayî bajarokê Şiyê, bi cî bibin. 

Di 18 Adar 2018 de, piştî 58 rojên şerr li dijî hêzên 
kurdî "YPG", leşkerê tirkî û çekdarên dijberiya sûrî 
navenda bajarê Efrînê stendi bû (li bultenên me yên 
buhurî binêre). 

(rudawMet, 18.05.2018) 

Leşkerê tirkî, ku li Ezazê bi cî bûye, polîsên sîvîl 
ên ereb, ên berbajarê Şamê, "Xûta", dêlva cuhanên 
kurd ên Efrînê, bi cî dikin. 

Yek ji rûniştevanên Efrînê ji ajansa Rûdawê re got 
ku xelk ji serokê tirk Recep Tayyip Erdogan 
dixwaze ku soza xwe ku Efrînê vegerîne xelkê wê 
bi cî bîne. 

(rudawjwt, 19.05.2018) 

TEQÎN LIHESÎÇÊ 

Mînek li nêzîkî zibila Pira Sipî, li Başûrê Rojavaya 
bajarê Hesîçê, teqiya. 3 zarok hatin kuştin û 7 
kesên mezzin birîndar bûn. 

(rudawnet, 02.05.2018) 

XWEPÊŞANDANLIŞEHBA ÛHEWLÊRÊ 
Li bajarokê Şehba, yê girêdayî Efrînê û ku li 
Bakurê Helebê ye, bi hezaran kes li dijî leşkerê 
tirkî û çekdarên nêzîkî wî xwe pêşan da (meşiyan). 


dibistana seretayî heta zanîngehê, bi kurdî ye. 
Bajar hêdî hêdî ji nuh de hat ava kirin. 

(rudawnet, 04.05.2018) 

Serokê tirk: Kobanî ne kurdîye! 

Serokê tirk, Recep Tayyip Erdogan, li Londonê 
beşdar bû panêlekê. Wî tê de axaftinek kir û gazin 
ji Amerîka û hevalbendên wê kir, ji bo piştgiriya 
wan ji şervanên kurd li Sûriyê re. Wî got ku navê 
rast ê Kobanî "Eyn El-Arab" (Kaniya Ereban. Ev 
navê Kobanî yê fermî bi zimanê erebî ye) e, ku ew 
ne navçeyeke kurdî ye û ku divê ku ji çavdêriya 
(kontrol) PYGên kurdî derkeve. 

(rudawnet, 14.05.2018) 

Jineke 777 salî li Yûnanistanê penaber e 
Piştî êrîşên Dewleta Islamî, beşeke mezzin ji 
rûniştevanên Kobanî pena bû welatên cihê. Di 
2017 de, Leyla Salih, 111 salî, bi malbata xwe re 
çû Yûnanistanê. Nuha, ji 50.000 penaber bêtir tê de 
hene û dixwazin ku mafê penaberiyê li welatên 
ewropî bistînin. 

(rudawnet, 18.05.2018) 

REWŞA MUNBICÊ 


Civîn bi Hevalbendiya Navneteweyî re 



Di heman demê de, penaberên Kurdistana Sûriyê 
ku li Hewlêrê, li Kurdistana Iraqê, ne, li hemberî 
avahiya U.Nê xwe pêşan da. 

(rudawnet, 04.05.2018) 

REWŞA KOBANÎ 

Xwendin bi kurdî 

Di salên 2014 û 2015 de, Kobanî rastî êrîşên giran 
ên Dewleta Islamî hati bû. Nuha, xwendin tê de, ji 


Di 18 Gulan 2018 de, şandeke Hevalbendiya 
Navneteweyî Li Dijî Dewleta Islamî rastî 
Encumena Leşkerî ya Munbicê hat. Wan rewşa 
leşkerî û ramyariyî (siyasî) ya navçeyê û xurtkirina 
hemahengiya di navbera her du aliyan de giftûgo 
kirin. 

(rudawnet, 19.05.2018) 

RÛNIŞTEVANÊN EREB ÊN REQQA Û DÊR 
EL-ZORÊ LI NAVÇEYÊN "HSD” 

Bi hezaran rûniştevanên navçeyên erebî yên Reqqa 
û Dêr El-Zorê ji malên xwe derdikevin û li 
navçeyên ku li bin çavdêriya "HSD"yên kurdî ne 
pena dibin. 

Li Bakurê Munbicê, rojane nêzîkî 500 penaber ji 
xala çavdêriyê ya Ewn Dadat derbas dibin û diçin 
navçeyên ku li bin çavdêriya Hêzên Sûriya 
Dêmokratîk "HSD", ku "YPG"yên kurdî bi rê ve 
dibin, in. 

(rudawMet, 05.05.2018) 

CIVÎNA "PDK-S"Ê LI KURDISTANA IRAQÊ 
Ji 30 Nîsan heta 03 Gulan 2018, li Hewlêrê, 
paytexta Kurdistana Iraqê, civîneke Partî 
Dêmokratî Kurdistana Sûriyê "PDK-S" bû. Rewşa 
Kurdistana Sûriyê û ya partiyên wê yên ramyariyî 
(siyasî) hatin giftûgo kirin. 

Encumena navendî ya PDK-Sê got ku 
bidestketinên Encumena Neteweyî ya Kurdî li 
Sûriyê "ENKS" girîng in û ku divê ku gelê kurd 
wan biparêze. 

(rudawMet, 06.05.2018) 

174 PENABERÊN SÛRÎ LIIZMIRÊ 

Di 17 Gulan de, 174 penaberên sûrî li Izmirê hatin 
ragirtin. Wan dixwest ku bi awakî illêgal ji 
Deryayê Êgê derbasî Yûnanistanê bibin. 

(rudawMet, 18.05.2018) 

"PYD" LI DIJÎ KURDÊN DIN 

Girtina buroy>ên "ENKS"ê 

Ednan Bozan, endamê Encumena Neteweyî ya 
Kurdî li Sûriyê "ENKS", daxuyand ku PYD 
buroyên vê Encumenê digire û endamên wê 
radigire. 


Di Hezîran 2017 de, bi fermaneke ramyariyî 
(siyasî) ya Birêvebiriya Xweser (a partiya PYD), 
navendên ENKSê li piraniya bajar û bajarokên 
Kurdistana Sûriyê hatin girtin. 

(rudawMet, 05.05.2018) 

40% ji endamên Birêvebiriya Xweser Ereb in 

Ji 20 endamên Birêvebiriya Xweser a Efrînê, 8 
Ereb in. Ev yek dike 40%, li gel ku rêjeya (nisbet) 
rûniştevanên ereb ên Efrînê bitenê 10% e. 

Endamên ereb ên vê Birêvebiriya Xweser tecrube 
dikin ku dadgehên şer'î li Efrînê ava bikin. 
(rudawnet, 06.05.2018) 

Endamekî "PDK-S''ê tê mgirtin 
Ji 28 Nîsan 2018 de, Muhammed Wêso Mustafa, 
ku bi navê Ebû Hemze hatiye nasîn, endamê 
partiya PDK-Sê, ji aliyê ewlehiya partiya PYD, 
"Asayiş", li Sirrînê hat ragirtin. Ew, tevî malbata 
xwe, li Hewlêrê, li Kurdistana Iraqê, dijiya. 

Ebû Hemze di nav Kurdên Sûriyê de kesahiyeke 
civakî ya naskirî ye. Ew li gundê Kortika Şêxan, ê 
navçeya Kobanî, bûye û ji cuhaniya xwe de karê 
ramyariyî (siyasî) dike. 

Xwarziyê Ebû Hemze got ku heta nuha tukes rewşa 
wî nizane û seredana wî nake, û ku ewlehiya 
Kobanî, "Asayiş", tu daxuyanî li ser wî nake. 
(rudawnet, 07.05.2018) 

Civînek li Kurdistana Imqê 
Di 20 Gulan 2018 de, berpirsiyarê dosya Sûriya û 
Kurdistana Sûriyê, li buroya serokatiya Kurdistana 
Iraqê, Dr. Hemîd Derbendî, li Hewlêrê rastî Hev- 
serokê TEV-DEMê, Aldar Xelîl, hat. Wan awayên 
çarekirina nelihevkirinên di navbera PYD û 
ENKSê de giftûgo kirin. 

(rudawMet, avestakurd.net, 2018} 


NÛÇEYÊN NAVNETEWEYÎ 


KURDISTANA SÛRIYÊ 


Raşirtinek li Ingilterê 

Di 02 Gulan 2018 de, biraziyê wezîrê brîtanî yê 
parastinê yê berê, Jamie Janson, 42 salî, hat 


ragirtin, ji bo ku wî şerrê leşkerê tirkî, di nav 
hêzên kurdî yên Sûriyê "YPG" de, kir. Piştre, li 
hemberî dayîna pere, ew hat berdan. 


Bultena agahdariyê N° 158- HEZÎRAN 2018 


10 - 15 
















Di Nîsanê de jî, 2 brîtaniyên din, Jim Matthews û 
Aidan James, di çarçeveya zagona (qanûn) dijî 
têrrorê de, ji bo ku wan di nav hêzên "YPG" de 
şerr kir, hati bûn dadgeh kirin. 

Ji 2001 de, PKK li nav lîsta "rêxistinên têrrorîst" 
a Brîtanya Mezzin de ye, lê YPG ne li nav vê 
lîstê de ne. 

(rudawMet, 03.05.2018) 

Konfêranseke çapemeniyê li Washingtonê 
Di 03 Gulan de, berdevka wezareta amerîkî ya 
karên derve, Heather Nauert, li konfêranseke 
çapemeniyê got ku ew ji bo nehiştina xelkê 
Efrînê ku vegere malên xwe dilgiran e û ku divê 
ku Rûsya, Tirkiye û Sûriye di vî warî de 
alîkariya wî bikin. 

I'rudawjiet , 04.05.2018) 

Alîkarê berdevkê U.N.ê 

Di 03 Gulan de, alîkarê berdevkê U.N.ê, Ferhan 
Heq, got ku nehiştina xelkê Efrînê ku vegere û 
bicîkirina Ereban li nav malên wî li dijî 
prensîpên U.N.ê ne. Wî ji hemî aliyan xwest ku 
rûmeta mafên mirov bikin û xelkê sîvîl ji tundiyê 
dûr bixin. 

(rudawMet, 04.05.2018) 

KURDISTANAIRAQÊ 
Rappora Banka Cihanî 

Di rappora xwe ya dawîn de, Banka Cihanî got 
ku Herêma Kurdistanê ciyekî stratêjîk e û ku, 
eger ew baş were bi rê ve birin, dikare bibe 
navendeke girîng a bazarganiyê. Û wê got jî ku 
nebûna zagonên (qanûn) li ser bazarganiyê 
nahêlin ku pêwendiyên bazarganiyî di navbera 
Herêma Kurdistanê û welatên hevsî (cîran), 
weka Tirkiye û îranê, de pêş de biçin. 

(rudawMet, 06.05.2018) 

Konjêrans li ser pêwendiyên aborî bi îranê re 

Di 02 Gulan de, li Hewlêrê, paytexta Kurdistana 
Iraqê, konfêransek bi navê "Pêşdebirina 
Pêwendiyên Aborî di navbera Herêma 
Kurdistanê û Komara Islamî ya îranê de" bû. Ev 
yek, bi amadebûna serokwezîrê Kurdistanê, 
Nêçîrvan Berzanî, û berpirsiyarên bilind û 
wezîrên Kurdistanê, Iraqê û îranê. 


Herêma Kurdistanê ji bo îranê ciyekî stratêjîk e, 
ji bo ku ew deriyek e ber bi Deryayê Sipî, 
Tirkiye û Kendava Farisî. 

(rudawMet, 06.05.2018) 

290 milyon dolar ji Pêşmerge re 
Di 24 Gulan 2018 de, Kongrêsa amerîkî deng da 
biryareke li ser dayîna 290 milyon dolaran ji 
Pêşmerge re. Ev yek ji bo sedemên jêrîn: 

- Pêşmergeyên Herêma Kurdistana Iraqê gelek 
alîkariya Amerîka, di têkoşîna wê li dijî Dewleta 
Islamî de, kir, û ev alîkarî dajo (dewam dike). 

- Têkbirina Dewleta Islamî girîng e, ji bo 
parastina aşîtiyê, tolêransê û bi hev re jiyana 
hemî bawerî û gelheyên Iraqê, û ji bo beşdarbûna 
wan di hukûmet û civakê de. 

- Pêwîst e ku ev pere ji Pêşmerge re bide dayîn, 
ji bo ku ew bibin hevkarên bibandor ên hêzên 
ewlehiya Iraqê, Amerîka û endamên din ên 
Hevbendiya Navneteweyî, ku amanca wê 
têkbirina Dewleta Islamî û hevalbendên wê ye. 

Bi ser de jî, vê Kongrêsê 560 milyon dolar dan 
hêzên ewlehiyê yên iraqî. Di du hefteyan de, ewê 
Sênatoya amerîkî li ser vê biryarê deng bide. 
(mdawMet, 24^)5^2018} 

Firotina pêtrolê ji Rûsya û cihanê re 
Li gora rappora salane ya kovara Forbes, di 2017 
de, şirketa pêtrolê ya rûsî, Rosneft, ku li cihanê 
ya 6mîn tê dîtin, girêbestek (contrat) bi 
Kurdistana Iraqê re wajo (imza) kir. 

Kurdistana Iraqê 45 milyar bermîlên pêtrolê û 3 
trîlyon m3 gaza sirûştî (tebîî) derdixîne. Di vî 
warî de, ew yek ji girîngtirîn herêm li cihanê ye. 

Piştî ketina dîktatorê iraqî Saddam Huseyn di 
1988 de, ji 30 şirketên mezzin li cihanê bêtir, 
weka Chevron, Total, Gazprom..., dest pê kir ku 
bi Kurdistanê re kar bikin. 

(rudawnet, 29.05.2018) 

BELJÎKA 


Polîs keçeke piçûk a kurd dikuje 



Di 16 Gulan 2018 de, êvarê, li nêzîkî bajarê 
Namurê, polîsek agir berda barhilgireke 
(kamyon) ku penaber dibirin. Keçeke piçûk a 2 
salî, ji Kurdistana Iraqê, Mewda Şemdîn Elî, hat 
kuştin. 

Di vê barhilgirê de 40 penaber, ku ji wan 4 
zarok, hebûn. Kuştina Mewda li nav mêdya û 
cihana ramyariyî (siyasî) li Beljîka gelek deng 
da. Çalakvanên civaka sîvîl li hemberî Buroya 
Biyaniyan li Bruksêlê xwe pêşan da (meşiyan). 
(rudawMet, 22.05.2018) 

YÛNANISTAN 

4 Kurd tên kuştin 

Di 25 Gulan de, li girava yûnanî ya Mitilini, 
çend penaberên ereb ên Sûriye û Iraqê bi boriyên 
hesinî êrîşî 4 Kurdan kir, ji bo ku wan rojî ne 
girti bû (di meha Ramazanê de), û ew kuştin. 
Çend Kurdên din jî bi giranî birîndar bûn. 
(rudawMet, 26.05.2018) 

AMERÎKA 

Mirina spîkerekî 

Spîkerekê radyo yê navdar, Xelefê Zîbarî, li 
Washingtonê wefat kir. Ew yekemîn spîkerê 
şoreşa Kurdistana Iraqê, ya bi serokatiya 
Mustafa Berzanî (1960-1975), bû. Û wî gelek 
helbest, ku ji wan "Nesrîn", ku Muhammed Şêxo 
distira, nivîsîn. 

('rudawnet , 254)5^2018} 


Rapporeke navneteweyî li ser dadmendiyê li 

Tirkiyê 

Rêxistina World Justice Project, ku li 
Washingtonê ye, rappora xwe ya 2018, li ser 
rewşa dadmendiyê (edalet) li welatên cihê li 
cihanê, weşand. Tirkiye di rêza lOlmîn, piştî 
Nicaragua, Madagascar û Nigêria, de ye. Û li 
gora rappora par, ew bi 2 xalan paş de çûye. 
Danemark, Norvêj û Finland baştirîn in. 

('rudawjwt , 3L05^2018} 

LUBNAN 

Lubnan ji UNê dixwaze ku penaberan biparêze 

Wezareta lubananî ya karên derve ji UNê xwest 
ku zagona (qanûn) sûrî N° 10, ku destûr dide 
hukûmeta sûrî ku destê xwe deyne ser hebûnên 
welatvanên sûrî ku ji Sûriyê derdikevin, qedexe 
bike. 

Li gora UNê, li Lubnanê 997.000 penaberên sûrî 
hene. 

(rudawMet, 27.05.2018) 

ALMANYA 

Polîs nahêle ku 2 berpirsiyarên UDP bipeyivin 

Partiya kurdî ya Tirkiyê "HDP" mîtîngek li 
Kölnê pêk anî. Polîs destûr (izn) da pêkanîna wê, 
lê ne hişt ku 2 parlementerên berê yên vê partiyê, 
Ahmet Yildirim û Tugba Hezer, tê de bipeyivin. 

('rudawMet , 27.05.2018) 

BRÎTANYA MEZZIN 

Kurdek alîkarê şaredarê Londonê 
Bextiyar Mam Şêx, ji Kurdistana Iraqê, bû 
alîkarê serokê şaredariya herêma Kensington û 
Chelsea. Malbata şahî û serokwezîrê berê, David 
Cameron, jî tê de dijîn. 

Bextiyar li gundê Bêrtokê, li herêma Hewlêrê, 
bûye. Ji 1997 de, ew li Brîtanya Mezzin dijî û ji 
2002 de endamê partiya kar e. 

(rudawMet, 28.05.2018) 

NÛÇEYÊN ÇANDÎ YÊN KURDÎ LI CIHANÊ 


KURDISTANA SÛRIYÊ 

Pêşbirka wênekêşiyê li Kobanî 
7 dibistanên seretayî yên Kobanî û derdora wê 3 
rojan pêşbirkeke wênekêşiyê (yarî, musabeqa 
resm) pêk anî. 21 xwendekar beşdarî wê bûn. 
Tabloyên wan êşa xelk ji sedema şerr nîşan dida. 
Yên ku bi ser ketin xelat stendin. 

(rudawMet, 02.05.2018) 

70 pêşangehên navneteweyî û fttmeke belşeyî li 

ser hunermendekî 



Merwan Ehmed, ji Kurdistana Sûriyê, karkerê 
êlêktrîkê û wênekêş (ressam) e. Dewleta Islamî 6 
endamên malbata wî kuştin û yek jî revand. 
Merwan neçar bû ku bireve. Ew berê çû Mêrdînê, 
li Kurdistana Tirkiyê, û piştre Izmirê, li Tirkiyê. 

Komeke hunerî li Yûnanistanê fîlmeke belgeyî li 
ser jiyana vî hunermendê "surrêaliste" çêkir. Li 
Yûnanistanê jî, ji 20 pêşangehên tabloyên wî bêtir 
hatin pêk anîn. Li Bulgaristan, Norvêj û Amerîka 
jî, ji 50 pêşangehên wî bêtir hatin vekirin. 

Merwan dibêje ku wênekêşî "thêrapie"yeke ku 
dihêle ku ew êşên xwe ji bîr bike ye. 

('rudawjiet , 24.05.207#) 


KURDISTANAIRAQÊ 

Romanek li ser Kurdên êzdî li Mûsilê 
Nivîskar, romannivîs û rojnamevanê kurd, ê ji ola 
êzdî, Newzat Şemdîn, romanek bi erebî, bi navê 
"Şezaya Feyrûz" (Perçeyên cam ên şkestî yên 

jineke bi navê Feyrûz), nivîsî. Ew tê de êşên 
Kurdên êzdî, ku li navçeya xwe, Şingalê, di 
Hezîran 2014 de ji aliyê Dewleta Islamî hati bûn 
qir kirin, dibêje. 

Şemdîn li Mûsilê, di 1973 de bûye. Ji 2002 de, wî 4 
roman weşandine. 

('rudawnet , 03.05.2018) 

Fêstivala enformatîkê li Suleymaniyê 
Beşa enformatîkê ya şaxa zanînan, a zanîngeha 
Suleymaniyê, fêstivala xwe ya 3mîn, li bin 
duruşma (slogan) "Girêdana jiyanê bi têknolojiyê", 
pêk anî. 75 proje hatin pêşniyar kirin, lê bitenê 35 
ji wan hatin pêşkêş kirin. Piraniya wan le ser 
sîstema êlêktronîk, malperên entêmêtê û çend 
projeyên "robotîk" bûn. 

(rudawMet, 03.05.2018) 

Fêstivala "Fig Club " li Hewlêrê 
Di 11 Gulan de, fêstivala salane ya "The Fig Club" 
(Kluba Hejîr), bi sponsoriya ajansa Rûdawê, li 
Hewlêrê dest pê kir. Ev klub rahênanan (tedrîb) di 
warên yoga, zomba, balê (ballet), salsa ... ji bo 
hemî temenan (umr) û her du zayendan (her du 
cinsan : jin û mêr) dike. 

200 kes, ku ji wan konsul û nimînendeyên 
(temsîlcî) welatên biyanî, û berpirsiyarên hukûmî 
yên Kurdistanê, beşdarî vê festivala ku 2 
demjimêran ajot bûn. 

(rudawnet, 1L05^2018} 

KURDISTANA TIRKIYÊ 


Pêşantzeheke pirtûkan li Şirnexê 



Di çarçeveya kampanya bi navê "Şaredarvaniya 
civakî" de, şaredariya Şirnexê pêşangeheke 
pirtûkan vekir. Birêvebirê wezareta perwerdeyê yê 
vê navçeyê, Şahîn Ilke, beşdarî vekirina wê bû. 

I'rudawjiet , 03.05.2018) 

6mîn festivala şano li Amedê 
Di 04 Gulan de, 6mîn Fêstivala Şano (theater) li 
eywana şanoya Amedê (Diyarbekir), li bin 
duruşma (slogan) "Ji Xewn û Xeyalan Ber Bi 
Azadiyê ve), dest pê kir û ewê heta 13ê Gulanê 
bajo. Hunermendên ji 3 perçeyên Kurdistanê 
(Tirkiye, Iraq û îran) beşdarî wê bûn. 

(rudawMet, 10.05.2018) 

Cêjna zimanê kurdî li Riha 
Di 15 Gulan 2018 de, bi hinceta Cêjna Zimanê 
Kurdî, rêxistina Ehmedê Xanî li Riha (Urfa) 
peyameke (message) pîrozkirinê weşand. 

Ji 2006 de, 15 Gulan Cêjna Zimanê Kurdî ye. Di 
15 Gulan 1932 de, mîrê kurd Celadet Bedir Xan û 
hevalên wî kovara Hawarê weşandi bû. Ew 
yekemîn kovara kurdî bi tîpên latînî û destpêka 
pêşketina zimanê kurdî bû. Jê 57 hejmar, di 11 
salan de (ji 1932 heta 1943), hati bûn weşandin. 

I'rudawjiet , 154)5^2018} 

ALMANYA 

Romanek li ser Kobanî 

Romannivîsê kurd Jan Dost romanek, bi zimanê 
erebî, li ser trajêdiya Kobanî (navçeyeke 


Kurdistana Sûriyê ku ji aliyê Dewleta Islamî hati 
bû êrîş kirin) nivîsî. 

Di 06 Gulan de, nivîskar pirtûka xwe li 
Dusseldorfê, bi vexwendina rêxistina Rengîn, wajo 
(imza) kir. 

Jan Dost ji Kobanî ye û ji sala 2000 de li Almanya 
dijî. Wî gelek roman, helbest û şano, bi kurdî û 
erebî, nivîsîne. Û wî gelek berhem ji erebî 
wergerandine kurdî. 

(rudawMet, 06.05; avestakurd.net, 07.05.2018) 

FRANSA 

Fîlmeke kurdî li Cannes 

21 fîlm li 71mîn Fêstivala Fîlm a Cannes hatin 
nîşan dan. Ji wan, fîlma kurdî "Keçên Rojê". Ew êş 
û merdbûna jinên kurd di şerrê Dewleta Islamî de 
nîşan dide. 

Ev film ji aliyê jineke fransî, Eva Osso, hatiye 
çêkirin û li Gurcistanê hatiye kişandin. Lîzvana 
sereke îraniyeke faris, Gulşîfte Ferhanî, ye. 
(rudawMet, 154)5^2018} 

AMERÎKA 

Baştirîn Xelat ji fîlmeke kurdî re li Hollyoodê 



Fîlma "Toren", a fîlmçêkerê kurd ê ji ola êzdî, 
Newzad Şêxanî, xelata baştirîn film li Fêstivala 
Fîlm, li Hollywoodê, stend. Ew tê de li ser 
hindikayiyan, ku ji wan Kurdên êzdî, ku tên kuştin 
û ji nav birin dipeyive. 

Fîlm bi 4 zimanan hatiye çêkirin. "Dublaj"a wê bi 
erebî hatiye kirin û bin-nivîsên wê bi ingilîzî ne. 
Newzad Şêxanî li Almanya dijî. 

('rudawMej, 18.05.2018) 

KURDISTANA ÎRANÊ 

Ferhengeke kurdî-farisî 

Di 09 Gulan 2018 de, di merasîmeke li zanîngeha 
Sinê, li Kurdistana îranê, ferhengeke kurdî-farisî ji 
aliyê navenda lêkolînan a vê zanîngehê hat pêşkêş 
kirin. Heta nuha, ev mezzintirîn ferhenga bi vî 
celebî ye û ji 4 cildan pêk hatiye. Ew ji aliyê Macîd 
Rûhanî di 10 salan de hatiye pêk anîn. 


Birêvebirê Lêkolînên Bilind ên Kurdî yê vê 
zanîngeha Sinê, Dr. Bextiyar Secadî, li merasîmê 
got ku yekemîn ferhenga kurdî berê 330 salan, ji 
aliyê helbestvanê mezzin Ehmedê Xanî, bi navê 
"Nûbihar" hati bû nivîsîn, û ku 140 sal piştî vê 
yekê, 2mîn ferheng ji aliyê Şêx Mafî Nodê hati bû 
nivîsîn. Û wî got jî ku di sedsala 20mîn de, ji 100 
ferhengên kurdî bêtir hatin nivîsîn û ku yek ji 
girîngtirînên wan a Hejar Mukriyanî ye. 

Beşa kurdolojiyê ya vê zanîngeha sinê di sala 2000 
vebû. Heta nuha, wê 35 pirtûk li ser çand, wêje 
(edebiyat) û dîroka kurdî weşandine. 

(rudawMet, 20.05.2018) 


Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkî 2.000 navnîşanan re tê şandin. Ew bi 
kurdî û fransî ji aliyê Pervîn Cemîl tê nivîsîn û ji aliyê Jona Mustafa bo hollandî û Chirine Gerits bo ingilîzî tê wergerandin. 
Montaja wê ji aliyê Jona Mustafa tê kirin. Rênas Newrozî wê li ser CD'yan tomar (qeyd) dike û datîne ser facebook û malpera 
entêrnêtê, yên Buroya Kurdî. Ew li ser kaxiz jî tê çap kirin û danîn nav pirtûkxaneya Buroyê, ku tê de berhemên bi nêzîkî 10 
zimanan hene. 



FEDÊRATION 

WALLONIE-BRUXELLES 



Vlaamse Gemeenschapscommissie Brussel 

